gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl pt gl en gl gl es gl en gl gl gl gl gl gl gl gl gl gl gl sv en sv fr de de gl gl gl gl gl gl gl es gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Mobilización na web ante a ameaza de peche dun mítico pub en Lugo
Cuarta feira, 28 de setembro de 2022
A semana pasada, o Concello anunciaba unha sentenza do TSXG neste senso. En tres días, máis de 1.300 persoas uníronse no Facebook contra a controvertida decisión.
Tags: Concello de Lugo gay Glam Nights local Lugo peche ruídos
"O Concello de Lugo unicamente se limita a executar unha sentenza do TSXG en contra da concesión de licenza. Neste momento a notificación aos propietarios do local atópase no rexistro de saída, polo que lles chegará a próxima semana".
Esta é a resposta, por escrito e en castelán, que desde o goberno municipal achegan ao respecto da polémica sobre a ameaza de peche do 'Glam Nights', un mítico pub da cidade que reúne público diverso, mais onde predomina o ambiente gay.
A noticia coñeceuse a semana pasada, cando a concelleira de Economía, Sonia Méndez, informaba en conferencia de prensa sobre unha sentencia do Tribunal Superior de Xustiza de Galicia (TSXG) ao respecto, que confirmaba outra anterior do Contencioso, contraria á concesión da licenza, polo tanto, contraria ao Concello.
O argumento é que o local "incumpre a ordenanza de ruídos". Razoamento que Enrique, un dos propietarios do 'Glam Nigts', considera facilmente rebatíbel e que demostra que a causa foi "mal defendida" polos servizos xurídicos municipais.
A ordenanza de ruídos que se aplica en Lugo clasifica varias rúas como "saturadas de ruídos". Unha destas é o Carril do Son, ao carón da Praza de Abastos, lugar onde está localizado o pub, o único desta canella sen saída e que leva aberto con diferentes nomes desde a década de 1980.
Por que, entón, é que agora "incumpre a ordenanza de ruídos"? Antigamente, os pubs tiñan licenza de "café bar especial", a vella denominación para este tipo de locais. Coa actual lexislación, pasáronse a nomear simplemente "pubs". O nacemento do 'Glam Nigts' chega nesta segunda xeira, en 2003.
A Xustiza entende que non se pode dar permiso para un 'novo' "pub" porque xa hai un "café bar especial" e infrinxiría a norma sobre "rúas saturadas de ruídos". Eis o "surrealista" da sentenza, asegura Enrique, e a demostración de que o Concello "non tomou en serio" o caso.
Grande investimento que podería ser reclamado ás arcas municipais
O 'Glam Nigts' xa leva seis anos de andaina. E moitos miles de euros investidos. Daquelas o Concello exixiulles varias remodelacións, principalmente no referente á insonorización do local, para o adaptar á nova normativa.
Un gasto que ascendeu a uns 120 mil euros, e que os propietarios están dispostos a reclamar ao Concello -co que din estar "encabuxados" ademais por ter que saber de toda a cuestión a través da prensa- de se producir finalmente o peche.
Contra esta última posibilidade son moitas as persoas que xa comezaron a se mobilizar, especialmente na web e concretamente na rede social Facebook, onde un grupo de apoio ao 'Glam Nights' sumaba este venres -tres días após a súa creación- a adhesión de máis de 1.300 persoas, algunhas mesmo de fóra de Galiza.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto